à ir 
•Ar * KOMMISSIONEN FOR DE EUROPÆISKE FÆLLESSKABER 
Bruxelles, den 15.02.1996 
KOM(96) 52 endelig udg. 
Forslag til 
RÅDETS FORORDNING (EF) 
OM FORLÆNGELSE AF GYLDIGHEDSPERIODEN FOR SUSPENSIONEN 
AF DEN ENDELIGE ANTIDUMPINGTOLD PÅ IMPORTEN AF VISSE TYPER 
MIKROKREDSLØB, SÅKALDTE 
DRAMS 
(Dynamic Random Access Memories), 
MED OPRINDELSE I JAPAN OG REPUBLIKKEN KOREA 
(forelagt af Kommissionen) 

Begrundelse 
1. Kommissionen suspenderede ved afgørelse (95/197/EF) af 8. juni 1995*1) den 
endelige antidumpingtold på DRAMs med oprindelse i Japan og Republikken 
Korea for en periode på ni måneder, dvs. til den 9. marts 1996. Afgørelsen blev 
truffet, fordi markedsvilkårene for den pågældende vare midlertidigt havde 
ændret sig i et sådant omfang, at der ikke længere var tale om skadelig dumping, 
og foranstaltningerne derfor kunne suspenderes. 
2. Kommissionen har undersøgt de foreliggende oplysninger vedrørende vilkårene 
på markedet i Fællesskabet og konstateret, at henimod udløbet af den første 
periode med suspension af foranstaltningerne er DRAM-markedet i Fællesskabet 
stadig stabilt med en efterspørgsel, der er større end udbuddet. Salgspriserne er 
høje og EF-erhvervsgrenens finansielle udbytte fortsat gunstigt. Af 
markedsprognoserne fremgår det, at sådanne markedsvilkår vil vare ved i det 
mindste i hele 1996 og den første del af 1997. 
Det forekommer derfor rimeligt at antage, at der ikke vil forekomme skadelig 
dumping igen på markedet i Fællesskabet, hvis gyldighedsperioden for 
suspensionen af foranstaltningerne forlænges med et år, dvs. indtil marts 1997. 
3. Kommissionen underrettede klageren om, at den havde til hensigt at foreslå Rådet 
at forlænge gyldighedsperioden for suspensionen af nævnte 
antidumpingforanstaltninger og gav klageren lejlighed til at fremsætte 
bemærkninger hertil. Klageren gjorde ikke indsigelse imod forslaget. , 
d> EFTnr. L 126 af 9.6.1995, s. 58. 
Vedlagte udkast til Rådets forordning indeholder mere detaljerede oplysninger, 
som viser, at betingelserne for at forlænge gyldighedsperioden for suspensionen 
af antidumpingtolden i medfør af artikel 14, stk. 4, i Rådets forordning (EF) nr. 
3283/94 er opfyldt. 
Kommissionen foreslår derfor, at Rådet træffer beslutning om at forlænge 
gyldighedsperioden for suspensionen af antidumpingtolden på importen af 
DRAMs med oprindelse i Japan og Korea med et år. 
3 
RÅDETS FORORDNING (EF) NR /96 
af /96 
OM FORLÆNGELSE AF GYLDIGHEDSPERIODEN FOR SUSPENSIONEN 
AF DEN ENDELIGE ANTIDUMPINGTOLD PÅ IMPORTEN AF VISSE TYPER 
MIKROKREDSLØB, SÅKALDTE 
DRAMS 
(Dynamic Random Access Memories), 
MED OPRINDELSE I JAPAN OG REPUBLIKKEN KOREA 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 3283/94 af 22. december 1994 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, senest ændret ved Rådets forordning (EF) nr. 1251/952, særlig artikel 14, 
stk. 4, 
under henvisning til forslag forelagt af Kommissionen efter konsultationer i Det 
Rådgivende Udvalg, og 
ud fra følgende betragtninger: 
' EFT nr.L 349 af 31.12.1994, s. 1 
2 EFT nr.L 122 af 2.6.1995, s. 1. 
4 
1. Rådet indførte ved forordning (EØF) nr. 2112/903 en endelig antidumpingtold på 
importen til Fællesskabet af visse typer elektroniske mikrokredsløb, såkaldte 
DRAMs (Dynamic Random Acccess Memories), med oprindelse i Japan og 
henhørende under 
KN-kode: 8542 11 12, 8542 11 14, 8542 11 16, 8542 11 18 for færdige 
DRAMs 
ex 8542 11 01 for DRAM-wafers, ex 8542 11 05 for DRAM-dice eller -
chips, og 
ex 8473 30 10 eller ex 8548 00 00 for DRAM-moduler. 
2. Rådet indførte ved forordning (EØF) nr. 611/934 en endelig antidumpingtold på 
importen til Fællesskabet af samme varer med oprindelse i Republikken Korea. 
3. Kommissionen suspenderede ved afgørelse (95/197/EF) af 8. juni 19955 den 
endelige antidumpingtold på DRAMs med oprindelse i Japan og Republikken 
Korea for en periode på ni måneder, da markedsvilkårene for den pågældende 
vare midlertidigt havde ændret sig i et sådant omfang, at der ikke længere var tale 
om skadelig dumping, og at foranstaltningerne derfor kunne suspenderes for den 
pågældende periode. 
EFT nr. L 193 af 25.7.1990, s. 1, senest ændret ved forordning (EØF) nr. 2967/92, 
EFT nr. L 299 af 15.10.1992, s. 4. 
EFT nr.L 66 af 18.3.1993, s. 1. 
EFT nr. L 126 af 9.6.1995, s. 58. 
4. Den 15. juli 1995 indledte Kommissionen en fornyet undersøgel se'1 af 
antidumpingforanstaltningerne vedrørende DRAMs med oprindelse i Japan og 
Republikken Korea i henhold til artikel 11, stk. 3 og 7, i forordning (EF) nr. 
3283/94 for at undersøge, om det var nødvendigt fortsat at indføre 
foranstaltninger. Denne undersøgelse pågår stadig. 
5. På grundlag af de foreliggende oplysninger vedrørende markedsvilkårene, særlig 
salgsrapporter fra de berørte eksportører, har Kommissionen undersøgt, hvorvidt 
betingelserne for at forlænge gyldighedsperioden for suspensionen af 
antidumpingtolden er opfyldt. Specielt fremgår det af de statistiske oplysninger 
og salgsdata, som Kommissionen har modtaget fra fællesskabsproducenterne og 
alle kendte japanske og koreanske eksportører, at efterhånden som udløbet af den 
oprindelige periode for suspension af foranstaltningerne nærmer sig, er DRAM-
markedet i Fællesskabet stadig stabilt med en efterspørgsel, der er større end 
udbuddet. Salgspriserne er høje og EF-erhvervsgrenens finansielle udbytte stadig 
gunstigt. Kommissionen konstaterede, at de markedsvilkår, der er beskrevet i stk. 
3 i Kommissionens afgørelse (95/197/EF) stadig er fremherskende. 
Markedsprognoserne tyder på, at sådanne markedsvilkår fortsætter i det mindste i 
hele 1996 og den første del af 1997. 
EFTnr. C 181 af 15.7.1995, s. 13. 
6 
6. Det konstateredes imidlertid også, at i betragtning af at DRAM-markedet tidligere 
var cyklisk, vil de nuværende markedsvilkår kunne blive fulgt af et marked med 
nedadgående tendenser. Dette kunne resultere i, at der igen vil forekomme 
skadelig dumping, og at det igen vil blive nødvendigt at anvende 
antidumpingforanstaltninger. Dette støttes af, at der for nylig er etableret 
betydelig ny produktionskapacitet på verdensplan og specielt i Japan og 
Republikken Korea, og at der desuden vil blive oprettet mere kapacitet i den 
nærmeste fremtid. Det er rimeligt at antage, at stigningen i 
produktionskapaciteten på verdensplan således vil kunne forværre et fremtidigt 
marked med nedadgående tendenser. 
7. På baggrund af ovenstående er det hensigtsmæssigt at forlænge 
gyldighedsperioden for suspensionen af de pågældende foranstaltninger med 
yderligere et år ud over den første periode på ni måneder, og det anses for 
usandsynligt, at der igen vil opstå skadelig dumping med hensyn til DRAMs på 
markedet i Fællesskabet som resultat af en sådan forlængelse. 
8. Kommissionen underrettede derfor i overensstemmelse med artikel 14, stk. 4, i 
forordning (EF) nr. 3283/94 klageren om, at den havde til hensigt at foreslå Rådet 
at forlænge gyldighedsperioden for suspensionen af ovennævnte antidumpingtold 
med et år og gav den pågældende mulighed for at fremsætte bemærkninger. 
Klageren gjorde ikke indsigelse. 
? 
9. Det konkluderes, at betingelserne for at forlænge gyldighedsperioden for 
suspensionen af den pågældende told i medfør af artikel 14, stk. 4, i forordning 
(EF) nr. 3283/94 er opfyldt, og at gyldighedsperioden for suspensionen derfor 
forlænges med et år. 
10. Kommissionen vil fortsat overvåge udviklingen og de enkelte deltageres 
optræden på DRAM-markedet, sådan som det har været tilfældet i den første 
suspertsionsperiode. Skulle der opstå en situation, hvor EF-erhvervsgrenen igen 
påføres skade, vil Kommissionen foreslå Rådet at genindføre ovennævnte 
antidumpingtold omgående. 
11. Forpligtelsen til at indgive rapporter om salgspriser og priser i medfør af 
tilsagnene vil fortsat gøre det muligt for Kommissionen at føre tilsyn med 
DRAM-markedet. Som tidligere nævnt vil forpligtelsen til at overholde 
bestemmelserne om mindstepriser i disse tilsagn imidlertid ikke blive opretholdt i 
den forlængede gyldighedsperiode for suspensionen af antidumpingtolden. 
Kommissionen vil derfor ikke fortsætte den kvartalsmæssige beregning og 
meddelelse af sådanne priser til de pågældende selskaber i denne periode. 
12. Det Rådgivende Udvalg er blevet hørt om suspensionen af 
antidumpingforanstaltningerne og har ikke gjort indsigelse herimod -
UDSTEDT FØLGENDE FORORDNING: 
Eneste artikel 
Gyldighedsperioden for suspensionen af den endelige antidumpingtold, der indførtes på 
importen af visse typer elektroniske mikrokredsløb, såkaldte DRAMs (Dynamic Random 
Access Memories), med oprindelse i Japan og Republikken Korea ved Rådets forordning 
(EØF) nr. 2112/90 og (EØF) nr. 611/93, forlænges med et år. 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Udfærdiget i Bruxelles, den 
9 

ISSN 0254-1459 
KOM(96) 52 endelig udg. 
DOKUMENTER 
DA 02 11 
Katalognummer : CB-CO-96-062-DA-C 
ISBN 92-78-00486-3 
Kontoret for De Europæiske Fællesskabers Officielle Publikationer 
L-2985 Luxembourg 
M